**Оценка на социалното въздействие от дейността на ТП ДържавнО горско стопанство „ОМУРТАГ”**

*ОМУРТАГ 2019*

Съдържание

[СПИСЪК НА ИЗПОЛЗВАНИТЕ СЪКРАЩЕНИЯ](#_Toc11311266)

[РЕЧНИК НА НЯКОИ ПОНЯТИЯ, КОИТО СЕ ИЗПОЛЗВАТ В ДОКЛАДА 4](#_Toc11311267)

[1 ВЪВЕДЕНИЕ 5](#_Toc11311268)

[1.1 НЕОБХОДИМОСТ ОТ ПРОУЧВАНЕТО, ЦЕЛИ И ЗАДАЧИ 5](#_Toc11311269)

[1.2 ИЗПОЛЗВАН ПОДХОД И МЕТОДОЛОГИЯ 7](#_Toc11311270)

[2 РЕЗУЛТАТИ 9](#_Toc11311271)

[2.1 ОБЩА СОЦИАЛНО-ИКОНОМИЧЕСКА ХАРАКТЕРИСТИКА НА РЕГИОНА 9](#_Toc11311272)

[2.2 МЯСТО НА ГОРСКОТО СТОПАНСТВО В МЕСТНОТО РАЗВИТИЕ 13](#_Toc11311273)

[2.3 ОБЩА ХАРАКТЕРИСТИКА НА ДГС И УПРАВЛЕНИЕ НА ТЕРИТОРИЯТА 14](#_Toc11311274)

[2.4 ЗАИНТЕРЕСОВАНИ СТРАНИ 14](#_Toc11311275)

[2.5 ОБХВАТ НА ДЕЙНОСТИТЕ И СФЕРИ НА СОЦИАЛНО ВЪЗДЕЙСТВИЕ 22](#_Toc11311276)

[2.5.1 Достъп до гората и горските ресурси 22](#_Toc11311277)

[2.5.2 Зачитане на другите форми на собственост и подкрепа за недържавните горовладелци 22](#_Toc11311278)

[2.5.3 Добив на дървесина. Осигуряване на нуждите на местното население с дърва за огрев 23](#_Toc11311279)

[2.5.4 Възпроизводство на горите 24](#_Toc11311280)

[2.5.5 Достъп и ползване на недървесни горски ресурси 24](#_Toc11311281)

[2.5.6 Лов и опазване на дивеча 26](#_Toc11311282)

[2.5.7 Опазване на горите 27](#_Toc11311283)

[2.5.8 Превенция и борба с горските пожари 27](#_Toc11311284)

[2.5.9 Развитие на специфични форми на туризъм, свързани с гората и дейността на ДГС 28](#_Toc11311285)

[2.5.10 Поддържане на разнообразието на екосистемите и опазване на биологичното разнообразие в тях 28](#_Toc11311286)

[2.5.11 Опазване на водите 29](#_Toc11311287)

[2.5.12 Осигуряване на поминък 29](#_Toc11311288)

[2.5.13 Възлагане на дейности в горите. взаимодействие с дърводобивните фирми. 32](#_Toc11311289)

[2.6 ПРИНОС НА ДГС КЪМ МЕСТНОТО СОЦИАЛНО И ИКОНОМИЧЕСКО РАЗВИТИЕ 32](#_Toc11311290)

[2.7 КОМУНИКАЦИЯ МЕЖДУ ДГС И ЗАИНТЕРЕСОВАНИТЕ СТРАНИ. ДОСТЪП ДО ИНФОРМАЦИЯ. 34](#_Toc11311291)

[2.8 МЕХАНИЗМИ ЗА ПРЕОДОЛЯВАНЕ НА НЕБЛАГОПРИЯТНИТЕ ЕФЕКТИ 34](#_Toc11311292)

[3 АКТУАЛИЗАЦИЯ НА СОЦИАЛНАТА ОЦЕНКА 42](#_Toc11311293)

[3.1 Актуализиране на списъка на заинтересованите/ засегнатите страни 42](#_Toc11311294)

[3.2 Актуализация на социалната оценка 42](#_Toc11311295)

# СПИСЪК НА ИЗПОЛЗВАНИТЕ СЪКРАЩЕНИЯ

|  |  |
| --- | --- |
| **ВиК** | Водоснабдяване и канализация |
| **ГВКС** | Гори с висока консервационна стойност |
| **ГФ** | Горски фонд |
| **ДГС** | Държавно горско стопанство |
| **ДЛС** | Държавно ловно стопанство |
| **ЗБР** | Закон за биологичното разнообразие |
| **ЗГ** | Закон за горите |
| **ИАГ** | Изпълнителна агенция по горите |
| **ЛРД** | Ловнорибарско дружество |
| **МВР** | Министерство на вътрешните работи |
| **МОСВ** | Министерство на околната среда и водите |
| **НПО** | Неправителствена организация |
| **НСИ** | Национален статистически институт |
| **ОПР** | Общински план за развитие |
| **ОСВ** | Оценка за социалното въздействие |
| **РДГ** | Регионална дирекция по горите |
| **РИОСВ** | Регионална инспекция по околната среда и водите |
| **ТП** | Териториално поделение |
| **СИДП** | Североизточно държавно предприятие |
| **г.** | година |
| **кв. км.** | квадратни километра |
| **м** | метра |
| **м.** | месец |
| **м3** | кубически метра |
| **н. в.** | надморска височина |
| **тел.** | телефон |
| **ха** | хектара |
|  |  |
| **WWF** | World Wildlife Fund (Световен фонд за дивата природа) |

# РЕЧНИК НА НЯКОИ ПОНЯТИЯ, КОИТО СЕ ИЗПОЛЗВАТ В ДОКЛАДА

|  |  |
| --- | --- |
| Заинтересована страна | Всяко лице или група лица, които проявяват интерес, или за които се знае, че имат интерес от дейността наТПДГС „Омуртаг“ или към управляваната от него територия. Интересът им може да бъде повлиян положително или отрицателно. |
| Засегната страна | Всяко лице или група лица, които са повлияни или потенциално биха били повлияни от дейността на ТП ДГС „Омуртаг“(напр. местни общности, работници, собственици на съседни имоти, местни предприемачи, организации оторизирани да представляват засегнатите страни и др.). |
| Дълбочинно интервю | Метод за събиране на информация, при който даден проблем се изследва обстойно, в дълбочина. Търсят се мнение, отношение, оценки. Провежда се с един човек, т. нар. респондент. |
| Групова дискусия | Метод за събиране на информация, при който се разговаря с няколко респондента едновременно. Търси се мнение, отношение, оценки. Дава повече информация от интервюто, тъй като могат да бъдат изразени различни гледни точки по даден проблем. |
| Анализ на вторична информация | Метод за събиране на информация, при който се прави преглед на вече налични източници. Такива могат да бъдат доклади, документи, анализи и др. |

# ВЪВЕДЕНИЕ

## НЕОБХОДИМОСТ ОТ ПРОУЧВАНЕТО, ЦЕЛИ И ЗАДАЧИ

В ТП Държавно горско стопанство (ТП ДГС) „Омуртаг” започна процес по привеждане на управлението на горите и земите от горския фонд (ГФ) в съответствие с международно признатите *Принципи и критерии* на *Съвета за стопанисване на горите.*Като част от процеса бе изготвено проучване на Горите с висока консервационна стойност (ГВКС) на територията, въведени или в процес на въвеждане в управлението са редица процедури и практики допълващи изискванията на националното законодателство и подкрепящи стремежа за постигане на екологично уместно, социално полезно и икономически жизнеспособното управление на горите.

|  |
| --- |
| **10-те принципа за сертификация по системата на** *Съвета за стопанисване на горите***:**  **Прилагане на законодателството** - спазва се националното законодателство, както и международните договори, конвенции и споразумения, които страната е подписала.  **Права на работниците и условия на труд** – поддържа се и/ или се подобрява социалното и икономическото благосъстояние на работниците.  **Права на коренното население** (неприложим за България).  **Обществени отношения** – осигуряване на принос за поддържането и насърчаването на социалното и икономическо благополучие на местните общности.  **Ползи от гората** - горскостопанските дейности осигуряват ефективното използване на целия спектър от продукти и услуги от горите, с което се поддържа и подобрява дългосрочната икономическа стабилност и широк кръг от екологични и социални ползи.  **Екологични стойности и въздействия** – осигурено е поддържане, опазване и/или възстановяване на екосистемните услуги и екологичните стойности и не се допускат отрицателните екологични въздействия.  **Управленско планиране** – налице са и се прилагат Планиращи документи, служещи за насочване работата на персонала, информиране на засегнатите и заинтересованите страни и обосноваване на управленските решения.  **Мониторинг и оценка** - извършва се мониторинг на напредъка за постигане на целите на управление, въздействията от горскостопанските дейности и състоянието на гората.  **Високи консервационни стойности** – поддържат се и/или се подобряват високите консервационни стойности в горите.  **Осъществяване на горскостопанските дейности** – дейностите в обхвата на сертификация, са планирани и изпълнени в съгласие с икономическите, екологичните и социални политики на Организацията и в съответствие с Принципите и Критериите на Съвета за стопанисване на горите. |

Социалният аспект е широко застъпен в изискванията на Съвета за стопанисване на горитеи е едно от предизвикателствата в ежедневната работа на служителите на ДГС „Омуртаг“. Тези предизвикателства са продиктувани от важността на горите за цялото общество и преплитането на различни интереси изискващи активното въвличане и участие на различните заинтересовани страни в устойчиво управление на горските ресурси. В този смисъл изготвянето на оценка за социалното въздействие (ОСВ) от дейността на ДГС се определя като ключов момент за постигане на съответствие с международните принципи и критерии за отговорно стопанисване на горите, поради което бе инициирано изготвянето на настоящия документ. Цялостният процес по подготовка на ДГС за сертификация се подпомага от международната неправителствена организация WWF – България.

Целта на оценката е да идентифицира и обобщи въздействията, които дейността на ДГС „Омуртаг“оказва пряко или непряко върху местната общност, както и върху по-глобални въпроси, влияещи на социума, като екологичния баланс и здравето на горската екосистема.Конкретни задачи на оценката са:

* Да се идентифицират групите от обществото, които са пряко повлияни от дейността на ДГС „Омуртаг“ както и другите заинтересовани страни.
* Да се проведат срещи с идентифицираните страни.
* Да се установят основните ефекти/влияние от дейността на ДГС „Омуртаг“ върху всяка от тези групи.
* Да се оцени достъпът до информация и възможностите за пряка комуникация с местното население и въвличане на местните хора в процесите по планиране на горскостопанските дейности.
* Да се посочат мерки за предотвратяване на негативните ефекти от дейността на ДГС „Омуртаг“, които са били идентифицирани;
* Да се предложи механизъм за редовен контакт със заинтересованите/ засегнатите групи с цел да се наблюдава ефективността на посочените мерки.

## ИЗПОЛЗВАН ПОДХОД И МЕТОДОЛОГИЯ

За изпълнение на така формулираните цели и задачи бяха използвани методология и подход, базирани на:

* Преглед и анализ на налична информация и документи.
* Контакти и консултативни срещи с ръководството на ДГС „Омуртаг“.
* Посещение на място, дълбочинни интервюта и групови дискусии с представители на местните заинтересовани страни.

Основните сфери на интерес на ОСВ са дефинирани съгласно *Принципи и критерии за управление на горите нагорската сертификация*. Това наложи при провеждане на ОСВ да се използват основно качествени методи за събиране на информация:

* консултативни срещи;
* дълбочинни интервюта (чрез срещи и по телефона);
* групови дискусии;
* наблюдение.

Целевите групи са дефинирани съобразно целите и задачите на ОСВ. Определянето им включва два етапа – а) предварителен етап на базата на експертна оценка и б) прецизиране на групите след проведените разговори с ръководството на ДГС. Като цяло са включени следните основни целеви групи:

* ръководството и работещите в ДГС „Омуртаг“;
* представители на държавни институции имащи законови правомощия по осъществяването на контрол на ДГС и територията управлявана от ДГС„Омуртаг“;
* представители на общинската администрация на общината, на чиято територия е разположено ДГС„Омуртаг“;
* представители на местното население и горовладелци;
* представители на местния бизнес, свързан с използването на горските ресурси;
* представители на местни организации и асоциации.

Реализацията на ОСВвключва:

* Преглед и вторичен анализ на предоставената документация– направен бе преглед на действащия Горскостопански план на ДГС „Омуртаг“, Доклад „Гори с висока консервационна стойност на територията на ТП ДГС „Омуртаг“, Общински планове за развитие на общините Антоново и Омуртаг за периода 2014-2020 г., Стандартът на Съвета за стопанисване на горите включващ международните принципи и критерии за стопанисване на горите,Националния стандарт за България, интернет страници със съдържание релевантно на целите и задачите на заданието и др.
* Провеждане на срещи и интервюта със засегнати/ заинтересовани страни
* Изготвяне на доклад от ОСВ - Събраната информация бе обобщена и анализирана с оглед експертно установяване на всички дейности в техния пълен обем и интензивности тяхното позитивно и/или негативно въздействие и направата на оценка доколко ДГС „Омуртаг“ подпомага/ ограничава пряката комуникация с местното население и въвличане на местните хора в процесите по планиране на горскостопанските дейности. На тази основа са формулирани мерки за предотвратяване на негативните ефекти от дейността на ДГС „Омуртаг“ и е предложен механизъм за редовен контакт със заинтересованите/ засегнатите групи.

# РЕЗУЛТАТИ

## ОБЩА СОЦИАЛНО-ИКОНОМИЧЕСКА ХАРАКТЕРИСТИКА НА РЕГИОНА

“Държавно горско стопанство-Омуртаг” се намира във Търговищка област и обхваща изцяло територията на две общини:

**- Община Антоново**, в която се намират землищата на град Антоново и селата Банковец, Богомолско, Букак, Вельово, Великовци, Горна Златица, Глашатай, Девино, Добротица, Долна Златица, Длъжка поляна, Дъбравица, Изворово, Капище, Китино, Коноп, Крайполе, Крушолак, Къпинец, Кьосевци, Любичево, Малка Черковна, Малоградец, Мечово, Милино, Моравица, Моравка, Орач, Пиринец, Поройно, Присойна, Пчелно, Равно село, Разделци, Свирчово, Свободица, Семерци, Стара речка, Старчище, Стеврек, Стойново, Таймище, Тиховец, Трескавец, Халваджийско, Черна вода, Черни бряг, Шишковица, Язовец, Яребично и Ястребино.

**- Община Омуртаг**, в която се намират землищата на град Омуртаг и селата Беломорци, Бостан, Българаново, Великденче, Величка, Веренци, Веселец, Висок, Врани кон, Голямо църквище, Горна Хубавка, Горно Козарево, Горно Новково, Горско село, Долна Хубавка, Долно Козарево, Долно Новково, Железари, Зелена морава, Змейно, Звездица, Илийно, Камбурово, Кестенево, Козма Презвитер, Красноселци, Могилец, Обител, Панайот Хитово, Паничино, Петрино, Плъстина, Птичево, Пъдарино, Първан, Росица, Рътлина, Средище, Станец, Тъпчилещово, Угледно, Царевци, Церовище, Чернокапци.

По данни на НСИкъм 31.12.2018 г.,населението на Община Антоново наброява 5598 жители с тенденция на бавно намаляване (главно в резултат от миграцията към по-големите градове в търсене на работа и отрицателния естествен прираст).Относителният дял на жените в населението е по-голям от този на мъжете, като тази тенденция се запазва в градовете и селата през последните години. Делът на населението в трудоспособна възраст в община Антоново е 3346 през 2018 г. – 60%, което е близко до средните стойности за страната, но с ясна тенденция за увеличаване процента на населението в надтрудоспособна възраст.

По данни на НСИ към 31.12.2018 г., населението на Община Омуртаг наброява 20818 жители с тенденция на бавно намаляване (главно в резултат от миграцията към по-големите градове в търсене на работа и отрицателния естествен прираст). Делът на населението в трудоспособна възраст в община Омуртаг е 12525 през 2018 г. – 60%, което е близко до средните стойности за страната, но с ясна тенденция за увеличаване процента на населението в над трудоспособна възраст.

**Община Антоново** е разположена в Североизточна България, в югозападната част на Търговищка област. На север, североизток и изток граничи с общините Попово, Търговище и Омуртаг (Търговищка област), на югоизток – с община Котел (Сливенска област), а на югозапад и на северозапад – с общините Елена, Златарица и Стражица (Великотърновска област). Община Антоново се явява като гранична за споменатите три области. В посочените граници заема площ от 472 км2. Изследваната територия се намира изцяло в Предбалкана.

До 1946 г. населението на общината непрекъснато нараства. Липсата на новоизградени индустриални мощности в периода след Втората световна война е основната причина за намаляване на населението. За периода 1946 – 2007 г. населението на община Антоново е намаляло над три пъти. В сравнение с други общини това обезлюдяване е сравнително по интензивно. Основната причина е миграцията към големите градове на страната, а също така и към по близко разположените общински центрове - Омуртаг, Търговище, Попово, Елена, Горна Оряховица, Велико Търново, Лясковец.Наличието на относително голям брой мюсюлманско население в общината е допълнителна причина за механичен отлив посредством изселване в Република Турция. Тенденцията към намаляване на броя на населението е характерна за всички селища в общината. Гъстотата на населението в общината е 14 души/кв.км. Тази гъстота е най-ниска от общините в Търговищка област, много по – ниска от средната за страната (68,7 души на кв.км.) и от средната за област Търговище (51,6 души на кв.км.).

Общинската икономика е с подчертан аграрен характер. В нея водещи функции има аграрното стопанство. Неговото развитие до голяма степен се предопределя и от количеството и качеството на поземлените ресурси.

Структура на икономиката на община Антоново

|  |  |
| --- | --- |
| **Отрасъл** | **Относителен дял**  **в %** |
| Селско, горско и рибно стопанство | 11,76 |
| Преработваща промишленост | 2,35 |
| Производство и разпределение на електрическа и  топлинна енергия и на газообразни горива | 1,18 |
| Строителство | 1,18 |
| Търговия; Ремонт на автомобили и мотоциклети | 34,12 |
| Транспорт, складиране и пощи | 1,18 |
| Хотелиерство и ресторантьорство | 12,94 |
| Операции с недвижими имоти | 3,53 |
| Професионални дейности и научни изследвания | 2,35 |
| Държавно управление | 1,18 |
| Образование | 11,76 |
| Хуманно здравеопазване и социална работа | 1,18 |
| Култура, спорт и развлечения | 1,18 |
| Други дейности | 14,12 |
| **Общо** | **100,0** |

Общинската икономика е с подчертан аграрен характер. В нея водещи функции има аграрното стопанство. Неговото развитие до голяма степен се предопределя и от количеството и качеството на поземлените ресурси. Развитието на аграрното стопанство няма друга алтернатива за общината. Тази дейност се очертава като основна и приоритетна за развитието на община Антоново, както в дългосрочен така и в краткосрочен и средносрочен план. Развитието на индустриалното производство до голяма степен ще се определя от местната суровинна база (дърводобив, селскостопански суровини и др.) Нараства делът на услугите. Данните показват, че подотраслите търговия, ресторантьорство и хотелиерство, и образование формират почти половината от създадения продукт в общината (48,8%).

В структурата на ***промишлеността***, в контекста на областТърговище, Антоново се определякато община с ниска и много ниска степен на промишлено развитие. Водещи производства са на хранителнипродукти, леката промишленост,металообработването. Основнипроизводственифирми, работещи в общината са завод за пътнизнаци и съоръжения, което е единственото предприятие от този характер в България и “Биопрограма” ЕООД за изкупуваненабилки и заготовка.

**Община Омуртаг** е разположена в източната част на Предбалкана, нарежда се на трето място в Търговищка област по площ на територията си и по степен на населеност, а в социално-икономически и инфраструктурен план е с водещо място в региона. Общината включва части от историко-географските области Герлово и Сланик. Има общи граници с общините Търговище и Антоново от област Търговище. На изток граничи с община Върбица от област Шумен, а на юг с община Котел от област Сливен. Територията на община Омуртаг се пресича от важни пътища с национално и регионално значение.

Територия – 401 кв. км; брой населени места – 41;; Административен център – гр.Омуртаг; гъстота на населението - 69,39 д./км2; раждаемост - 12,14‰ ; смъртност - 10,3 ‰; естествен прираст - 0,4‰; полова структура на населението (мъже/жени) - 50,02:49,98;

**– Аграрен сектор**

**Община Антоново.** Икономиката на общината има ясно изразена аграрна структура. Това се обуславя от наличният потенциал и традициите в социално-икономическото развитие. Според вида и предназначението си земята на територията на Община Антоново се разпределя така:

Ниви – 140217 дка; Трайни насаждения – 4084 дка; Естествени ливади – 5613 дка; Мери, пасища – 82977 дка; Гори в селскостопански фонд – 29467 дка; Полски пътища и прокари – 4386 дка; Неприродни земи (скали, пясъци и др.) – 1960 дка.

С най-голямо стопанско значение е земята. Обработваемата земя, която съставлява 75,5% от земеделските територии, се използва пълноценно и е запазена екологично чиста. Поради характера на релефа преобладават гори, мери и пасища. Това предполага приоритетно развитие на животновъдство и някои видове трайни насаждения.

Липсата на средства и сравнителнобеднитепочви не даватвъзможносттрадиционноторастениевъдство да се развиваефективно. Условиятасаподходящи за развитие на трайни насаждения.

***Животновъдството*** е основен по значение отрасълв района. Водещомястоиматговедовъдството и овцевъдствотосъссмесено направление. Презпоследнитегодини по редобективни и субективни причини съществуващитепроизводствениструктурибяхаразрушени. Животните се отглеждат в личнитедворове на населението, много често при примитивни условия. Товаправиотрасълагубещ и допълнителнозатрудняваразвитиетому. Броят на животните и тяхнатапродуктивностнамалява. Забелязва се интерес къмпчеларството и птицевъдството.

**Община Омуртаг.** Земеделието е важна съставна част от икономиката на община Омуртаг. Тук има потенциално силна селскостопанска основа. Общата територия на общината е 401697 дка. Същата е разпределена по предназначение както следва:

Земеделски територии – 285263 дка;

Фонд населени места и урбанизирани територии – 97967 дка;

Водни течения и площи – 7187 дка;

Пътища и прокари – 11280 дка.

Землището на гр. Омуртаг е разположено върху 285263 дка обща стопанисвана земя, обработваема земя 131335 дка, от които 123075 дка са ниви, съставляващи 43.14 % от общата площ и трайни насаждения – 3817 дка, естествени ливади на 3 486 дка, мери и пасища – 68624 дка и гори 81817 дка – 28.68 % от общата стопанисвана площ. Територията на общината включва 39700 хектара, като горският фонд е 27315 хектара, от които гори със специално предназначение са 10640 дка.

На територията на община Омуртаг са налице отлични условия за отглеждане на зърнени, технически и фуражни култури. Основна култура си остава пшеницата. Животновъдството в община Омуртаг е изцяло в частния сектор. Това прави отрасъла губещ и затруднява развитието му. То е сравнително дребно и не е механизирано. В общината са налице условия за развитие на овцевъдство и говедовъдство от месодайни и млекодайни породи.

## МЯСТО НА ГОРСКОТО СТОПАНСТВО В МЕСТНОТО РАЗВИТИЕ

**Собственост на горските територии в ТП ДГС “Омуртаг”**

|  |  |  |  |  |  |  |  |
| --- | --- | --- | --- | --- | --- | --- | --- |
| **Община** | ***Собственост в горските територии на ТП ДГС “Омуртаг”*** | | | | | | |
| **Държавна**  **собственост** | **Общинска**  **собственост** | **Собстве-ност на физически лица** | **Собственост**  **на религиозни**  **общности** | **Собственост**  **на юридически**  **лица** | **Съсобст-**  **веност** | **Общо** |
| хектари | | | | | | |
| Омуртаг | 6667,9 | 1937,7 | 2181,6 | 0,4 | 35,1 | **-** | **10822,7** |
| Антоново | 12459,4 | 4284,1 | 3991,9 | - | 207,4 | 3,2 | **20946,0** |
| Общо | **19127,3** | **6221,8** | **6173,5** | **0,4** | **242,5** | **3,2** | **31768,7** |

**Забележка:**На територията на ТП ДГС “Омуртаг” според КВС има 1 688.2ха общински гори (в т.ч. 454.2 ха в община Омуртаг и 1 234.0 ха в община Антоново) по чл. 19 от ЗСПЗЗ (Закона за собственост и ползване на земеделски земи) известни още като гори ВСО (временно стопанисвани от общината), които са изцяло разположени в селскостопански територии (СТ).

Дърводобив и дървообработка на територията на общината се извършва от редица фирми.които се разпределят в няколко категории:

* Предприятия за продажба на дърва за огрев
* Дърводелски работилници и преработване на дървесина
* Продажба на строителни материали

От данните става ясно, че по-голямата част от фирмите продават дърва за огрев и дървен материал. Малка част от дървесината се обработва на територията на общината.

За територията на Община Омуртаг, горското стопанство не е структуроопределящ отрасъл и като цяло не попада сред приоритетите на община (съвсем бегло застъпено в ОПР). Заслужава все пак да се отбележи, че като мярка в плана за развитие е включено постепенното преструктуриране на горския фонд и нарастването на дела на широколистните видове като важна предпоставка за подобряване екологичното състояние и решаване на част от проблемите с недостига на вода.

## ОБЩА ХАРАКТЕРИСТИКА НА ДГС И УПРАВЛЕНИЕ НА ТЕРИТОРИЯТА

Териториално поделение“Държавно горско стопанство-Омуртаг” е получило името си от гр.Омуртаг, който е общински център. Тук се намира и седалището на администрацията му. Горското планиране е извършено в границите на общините Омуртаг и Антоново, областТърговище.

В административно отношение Териториално поделение “Държавно горско стопанство-Омуртаг” се числи към Североизточно държавно предприятие гр. Шумен и е разположено в териториалния обхват за контрол на Регионалнадирекция по горите гр. Шумен.

Пътната мрежа в района на стопанството е много добре развита. Асфалтови пътища и автобусни връзки свързват град Омуртаг и град Антоново с всички селища в района. През територията на стопанството преминава първокласния път София – Варна, който осъществява връзки с цялата страна.

Стопанството разполага с относително гъста мрежа от горски пътища, някои от тях чакълирани, които свързват откъснати горски комплекси с държавната пътна мрежа и създават условия за водене на стопанска дейност в гората.

Основните селища на територията на ТП ДГС “Омуртаг” са свързани с автобусни линии.

През изминалия ревизионен период е провеждана правилна горскостопанска дейност, която е била съобразена с лесовъдските изисквания и не е повлияла отрицателно на горскорастителната и екологична обстановка.

Наличните транспортни и съобщителни връзки благоприятстват правилното организиране, управление, стопанисване и опазване на горите в района на стопанството, за което допринасят в значителна степен и съвременните мобилни средства за комуникация. Осигурена е и постоянна интернет връзка.

Държавно горско стопанство "Омуртаг" е разделено на три горскостопански участъка. Това са: "Стеврек", "Антоново" и "Омуртаг". Седалищата и на трите на горскостопански участъка са в град Омуртаг.

## ЗАИНТЕРЕСОВАНИ СТРАНИ

При проучването бяха идентифицирани следните заинтересовани страни/ групи:

|  |  |  |  |  |
| --- | --- | --- | --- | --- |
| **Заинтересована група** | **Представители** | **Взаимовръзки на представителите на заинтересованата група с ДГС** | **Степен на социално въздействие на дейностите на ДГС произтичащи от взаимовръзката със заинтересованата страна**  **(високо-средно-ниско)** | **Сфери с най-голямо социално въздействие от дейността на ДГС произтичащи от взаимовръзката със заинтересованата страна** |
| Държавни институции | Изпълнителна агенция по горите  Регионална дирекция по горите - Шумен | Законови правомощия по осъществяването на контрол върху ДГС и територията управлявана от ДГС | ниско | ИАГ чрез структурите ѝ определя държавната политика по управлението на горите в т.ч. социалната и ориентираност; контролира спазването на Закона за горите; контролира разработването и изпълнението на горскостопанските планове; осигуряване на охрана на горските територии. |
|  | Регионална инспекция по околната среда и водите – Шумен | Законови правомощия по осъществяването на контрол върху ДГС и територията управлявана от ДГС във връзка с изпълнението на екологичното законодателство. | средно | опазване на биологичното разнообразие;  опазване на водите; |
|  | Басейнова дирекция „Дунавски район“ Плевен | Управление на водите в Дунавски район в т.ч. в горски територи; изпълнение на разпоредбите на Закона за водите | ниско до средно | контрол на състоянието и проводимостта на речните легла в т.ч. превенция от наводнения;  контрол на количеството и качеството на водите; |
|  | Дирекция „Инспекция по труда“ - Търговище | Спазване на трудовото законодателство | средно | спазване на правилата за безопасност на труда на горските работници;  спазване на изисквания на Кодекса на труда за горските работници; |
|  | Районно управление – Омуртаг към Областна дирекция на МВР –Търговище | Извършване на оперативно-издирвателна, охранителна, контролна дейност, дейност по разследване и административнонаказателна дейност | средно до високо | контрол на незаконните дейности в горите и разследване на такива;  обслужване на спешен тел. 112 в случай на инциденти в горските територии и незаконни дейности; |
|  | Районна служба "Пожарна безопасност и защита на населението" -Омуртаг | Пожарна безопасност и защита на населението | високо | превенция и борба с горските пожари; |
|  | Районна служба "Пожарна безопасност и защита на населението" - Антоново | Пожарна безопасност и защита на населението | високо | превенция и борба с горските пожари; |
| Местно население | Кметове на Общини Антоново и Омуртаг, Общински администрации, кметове на населените места | Осигуряване на базисни нужди на местното население | високо | осигуряване на местното население с дърва за огрев;  паша в горите;  опазване на водоизточниците за населените места;  опазване на местата от значение за местните общности;  опазване на местната инфраструктура; |
|  | Физически лица жители на населените места попадащи в обхвата на ДГС Омуртаг | Осигуряване на горски ресурси за битови нужди | високо | осигуряване на дърва за огрев;  паша;  защита на личната собственост;  осигуряване на свободен достъп до горските територии за туризъм, рекреакция, събиране на недървесни горски продукти за лично ползване;  възможности за заетост; |
| Бизнес | Фирми в сферата на горското стопанство | Осъществяване на горскостопанските дейности на терен в т.ч. – дърводобив, залесяване, лесокултурни дейности, строителство и поддръжка на горски пътища; дървообработване | високо | осигуряване на равноправен достъп до дейности възлагани от ДГС и спазване на свободната конкуренция;  осигуряване спазването на безопасността на труда;  своевременно разплащане с подизпълнителите; |
|  | Предприемачи в областта на туризма | Ползване на част от горските територии за развитие на туризъм | средно | съобразяване на горскостопанските дейности с туристическите маршрути/ обекти;  поддържане на туристическите маршрути в горските територии;  осигуряване безопасността на туристите; |
|  | Водоснабдяване и канализация ЕООД – Търговище, район Антоново и район Омуртаг | Поддържане на водопреносната и водопроводната мрежа в т.ч. преминаващата през горските територии; управление на санитарноохранителните зони | средно до високо | съобразяване на горскостопанските дейности със санитарноохранителните зони и опазване на източниците на питейна вода; |
|  | „ММ КОМЕРС“ ЕООД СОФИЯ | Стопанисва ДДУ „Доляне“ в ловностопанско отношение. | ниска | съобразяване на горскостопанските дейности по време, място и начин на провеждане с лова и опазването на дивеча; |
| Недържавни собственици на гори | Община Антоново  Община Омуртаг | Управление на съседни територии | ниско | зачитане на правата на собственост и ползване в т.ч. при ползване/ преминаване на гори стопанисвани от общината; |
|  | Частни горовладелци | Управление на съседни територии | ниско | зачитане на правата на собственост и ползване в т.ч. при ползване/ преминаване на гори собственост на частни лица; |
| Неправителствен сектор | Ловни дружинки и Ловнорибарски дружества | Лов и опазване на дивеча на територията.  Извършват таксация на дивеча.  Пряко за заинтересовани от стопанисване на горите (прилагани лесовъдски системи и поддържане на подходяща структура на горите; поддържане на естествена хранителна база за дивеча; поддържане на зони за спокойствие на дивеча). | средно | съобразяване на горскостопанските дейности по време, място и начин на провеждане с лова и опазването на дивеча; |
|  | Екологични неправителствени организации –  WWF - България Българско дружество за защита на птиците  Зелени Балкани  Балкани  Българска Фондация „Биоразнообразие“ | Извършват граждански контрол по опазване на биоразнообразието на територията.  Разполагат с информация за биоразнообразието на територията.  Активни са в изпълнението на проекти свързани с опазване на биоразнообразието и са потенциален партньор в това отношение. | средно | опазване на биологичното разнообразие;  партньорство при изпълнение на обществено значими проекти; |
|  | Туристически дружества | Ползване на част от горските територии за развитие на туризъм | средно | съобразяване на горскостопанските дейности с туристическите маршрути/ обекти;  поддържане на туристическите маршрути в горските територии; |

Следва да се има предвид, че списъкът не е изчерпателен и се препоръчва текущото му актуализиране.

## ОБХВАТ НА ДЕЙНОСТИТЕ И СФЕРИ НА СОЦИАЛНО ВЪЗДЕЙСТВИЕ

### Достъп до гората и горските ресурси

Съгласно разпоредбите на Закона за горите достъпът до горските територии е свободен, на собствен риск, при спазване указанията на горската администрация и собственика в случая ДГС „Омуртаг“. С разрешителен режим е достъпът във връзка с провеждането на горскостопнаски и ловностопански дейности.Със заповед на Директора на РДГ – Шуменможе временно (до три месеца) да се ограничи или да забрани достъпа до определена горска територияс цел опазването и защитата на горските територии и дивеча или в интерес на здравето и безопасността на гражданите.Ограничено е движението на товарни превозни средства и пътни превозни средства с животинска тяга освен за изпълнението на горскостопански дейности.

От проведените интервюта със заинтересованите страни, не бяха идентифицирани случаи на ограничаване на достъпа до гората извън предвидените по закон случаи от страна на ДГС „Омуртаг“.

### Зачитане на другите форми на собственост и подкрепа за недържавните горовладелци

Общата площ на недържавните гори на територията на общините Антоново и Омуртаг възлиза на близо 12641.4 ха (39,79 % от горските територии), т.е. на лице силно представяне на различни видове собственост на територията на ТП ДГС „Омуртаг“. Процесът на възстановяване на горите на територията на ДГС като цяло може да се счита за приключил.

Подкрепата на ДГС за недържавните собственици на гори е главно в посока издаването на различни документи (услуги) като таксационни описания, препис извлечения и др. ДГС спомага и за придвижването на преписки до Лесозащитна станция – Варна в случаи на проблеми със здравословното състояние на недържавните гори.

На този етап липсват съществени проблеми по линията на взаимодействие недържавни собственици – ДГС „Омуртаг“ и не би следвало да се очакват значими противоречия и конфликти и в бъдеще. Като потенциално проблематични могат да бъдат определени случаи в които без знанието на собствениците се осъществява:

* преминаване на ДГС „Омуртаг“ и негови подизпълнители през недържавни територии;
* използване на недържавни имоти за разполагане на временни складове;
* използване на инфраструктура (пр. общински пътища).

За избягване на конфликтни ситуации, ДГС „Омуртаг“ следва да търси писмено регламентиране на подобно ползване (пр. чрез подписване на споразумения), като се гарантират необходимите компенсации за ползването.

### Добив на дървесина. Осигуряване на нуждите на местното население с дърва за огрев

Съгласно действащият Горскостопански план общото предвидено ползване на дървесина за 10-годишен период (2013-2023 г.) възлиза на 474 560или 47 456 м3 годишно с преобладание на средната дървесина. Като цяло това е най-видимата и оценяваната част от дейността на ДГС „Омуртаг“,а поради високата степен на зависимост на местното население от дърва за огрев (почти на 100 % извън по-големите населени места), тя и в бъдеще ще бъде ключова за определяне на отношението на местните хора, местните кметове и общинска администрация към ДГС „Омуртаг“.

Към момента няма индикации за съществуващи проблеми в тази област, като според ДГС „Омуртаг“ местното население е осигурено с необходимите количества. Това в голяма степен се споделя и от представителите на местната власт, макар и да са налице някои сигнали за известно забавяне на доставките (което е възможно да се дължи на междинните доставчици предвид действащата система). Ежегодно от стопанството се добиват по около 2 000 м3 (плътни) дърва за огрев като възможностите за осигуряване на такива от местното население са две – закупуването им от временен склад или индивидуалното им добиване, което значително намалява цената. Кметът на съответното населено място изготвя списък на правоимащите, на базата на който ДГС„Омуртаг“ прави справка за възможното ползване и определя обекти за съответната година. Случва се, в дадено землище да няма предвидено ползване за конкретната година, което често предизвиква недоволство у част от местното население, макар и възможност за добив да е осигурена в съседно землище.

Задоволяването на местното население с дървесина и най-вече дърва за огрев и в бъдеще ще остане сфера от дейността на ДГС„Омуртаг“ с висока степен на социално въздействие, като двата основни фактора влияещи върху чувствителността на хората по проблема са количествата и цената. Делът на частните и най-вече общински гори, до известна степен са в състояние да задоволят нуждите, ДГС„Омуртаг“ изпълнява преди всичко социална и по-малко икономическа функция.

Проблем би възникнал и в случай на повишаване на цената на дървата за огрев и дървения материал (напр. в резултат на сертификацията). Не особено доброто социално-икономическо положение на населението в региона не би позволило на местните хора да заплащат по-висока цена. Допълнителна пречка би било битуващото сред тях мнение, че „*тезипридобивкиим се полагат, защото живеят в и около тази гора*”.

### Възпроизводство на горите

За възпроизводство на горите на територията на ДГС „Омуртаг“ се разчита почти изцяло на естественото възобновяване, с което са съобразени и прилаганите лесовъдски системи. Залесяването е съвсем ограничено като за 2018 г. са залесени 38 дка през 2018 г. При проведената инвентаризация бяха констатирани следните проценти на прихващане:

* едногодишни култури – 78,41 %, - двугодишни култури – 89,21 %, тригодишни култури – 87,64 %

При анализа на тези сфера на дейност на ДГС не се констатират негативни въздействия, но следва да се има предвид, че залесяването винаги е било приемано като благородна мисия от обществото и като основно задължение за всяко горско стопанство. В този смисъл редуцирането на тази дейност е предпоставка за допълнително наслояване на мнението, че се „*сече масово, а не се залесява*“ (изразено и от някои от местните хора, пазещи спомени от масовите залесителни практики в страната) През 2019 година имаше изявено желание от местните общности да се залесява съвместно с горските работници, имаше подета инициатива в социалните мрежи – в две от фб групите на Омуртаг.

ТП ДГС Омуртаг предприема целенасочени мерки за разясняване на ползите от естественото възобновяване дава гласност на залесителни кампании, чрез публикуване на статии в сайта на СИДП, както и в местните медии.

### Достъп и ползване на недървесни горски ресурси

Размерът на площта, забранена за паша в държавните горски територии на ТП ДГС “Омуртаг” е дадена в таблицата. Тя е 7684,0 ха. В том І-Б (кратките записки по ГСУ към горскостопанския план) тази площ е описана по землища и подотдели.

**размер на площта забранена за паша**

|  |  |  |  |
| --- | --- | --- | --- |
| Горско стопански  участъци | **Обща площ**  на ГСУ | **Забранена** | % от  общата  площ |
| за паша площ |
| хектари | |
| I ГСУ “Антоново” | 10180,2 | 2459,3 | 24,2 |
| II ГСУ “Омуртаг” | 10873,3 | 2289,3 | 21,0 |
| III ГСУ “Стеврек” | 10715,2 | 2935,4 | 27,5 |
| **Общо за ТП ДГС “Омуртаг”** | **31768,7** | **7684,0** | **24,2** |

Съгласно чл. 123, ал. 1, от Закона за горите, пашата на селскостопански животни в горските територии – държавна и общинска собственост, се извършва след заплащане на цена за календарната година определена със заповед на съответното длъжностно лице. За заплатената цена на лицето се издава документ, в който се посочва видът и броят на животните, чиято паша се разрешава. Заповедта по ал. 1 се издава при съобразяване с ограниченията и забраните, предвидени в заповедите за обявяване и в плановете за управление на защитени територии и защитени зони.

Съгласно чл. 124, ал. 1-5пашата е забранена в горски територии на селскостопански животни без пастир; пашата в поройните и ерозираните горски територии, дендрариумите, одобрените и регистрираните източници за производство на горски репродуктивни материали и в горските разсадници; пашата в горските култури и младите насаждения от семенен произход и в издънковите насаждения, докато достигнат височина 3 м; пашата в горски територии, в които е започнало или е възможно естественото им възобновяване; нощната паша в горските територии.

***Събиране на недървесни горски продукти***

Добив на сено

В ТП ДГС “Омуртаг” е възможен добив на сено от наличните голини и поляни в горския фонд, но точни количества не могат да бъдат предвидени защото добивът зависи от местното потребление и климатичните условия. Ориентировъчното количество сено, което може да се добива е средногодишно по 0.2 тона.

Добив на билки, горски плодове и други

В района на ТП ДГС “Омуртаг” като се имат предвид добивите през изминалото десетилетие, могат да се добиват средногодишно по 3.1 тона гъби, 3.0 тона различни билки (сурови), 6.0 тона липов цвят (суров), 2 пр.куб.м листников фураж. През десетилетието ще бъдат изградени пчелини, за което е необходимо осигуряването на 4.0 дка средногодишно.

Тези количества имат характер на прогноза, тъй като добивът им зависи от годишните промени в климатичните условия, особеностите на климатичната среда, антропогенните фактори и други.

### Лов и опазване на дивеча

Районът на стопанството представлява добра база за развитието на интензивно ловно стопанство със значителни дивечови запаси и видово разнообразие (благороден елен, сърна, дива свиня, заек и други). Ловната площ възлиза на 82845 ха, разделени на 24 самостоятелни ловни района и ДДУ „Голямо доляне”. В района се срещат дива свиня, също дребен дивеч – фазан, гривяк, гургулица и пъдпъдък. От хищниците са разпространени вълк, чакал, лисица, дива котка и бялка. Ловува се предимно на дива свиня и местен дребен дивеч. Възможен е трофеен отстрел на дива свиня (дължина на глигите до 24 см).

Има много добри условия за екотуризъм и фотолов.

Държавен ловностопански район и ловностопански райони предоставени за стопанисване отдържавата на две ловно-рибарски сдружения: – 1. ЛС “Хан Омуртаг-2001” гр.Омуртаг и 2. ЛС“Сокол-2001” гр.Антоново.

За държавния ловонстопански район “Голямо Доляне”съществува “Програма за ловностопанско устройство”. Работата на кадрите стопанисващи дивеча в ловностопанските райони на ТП ДГС “Омуртаг”са насочени към стабилизиране запаса на дивечовите популации(гарантиране на биологичния минимум) и тяхното увеличаване със стремеж за достигане иподдържане на допустимите запаси, осигуряване равномерност и постоянство в ползването натози природен ресурс.

Създава се хранителна и фуражната база, като са разработенидивечови ниви, изисква се построяването на хранилки за зимно подхранване, чакала, солищаидругибиотехнически съоръжения съгласно изискванията на Наредба №18,ЗЛОД и ППЗЛОД.

Eжегодно се извършва пролетна таксация и подхранване на дивеча със сочен, груб иконцентриран фураж, провеждат се и мероприятия за намаляване популацията на хищниците.Епидемични заболявания по дивеча не са констатирани.

### Опазване на горите

Опазването на горските територии от страна на ДГС се осъществява 2 направления по силата на Закона за горите: предотвратяване и установяване на нарушения. Обект на тази дейност са опазването на териториите от незаконни ползвания и увреждания;спазването на правилата за сеч и другите ползвания от горите;следене за спазването на противопожарните правила и/или предприемане на действия за ограничаване и потушаване на разразили се пожари; следене за появата на болести, вредители и други повреди;опазване на защитените видове животни и растения и следене за спазването на режимите на защитените територии и защитените зони и др. Задължение на служителите на ДГС „Омуртаг“ е при установяване на данни за извършване на престъпления, свързани с дейностите в горите незабавно да сигнализират органите на МВР и РДГ - Шумен и да съдействат за тяхното разкриване. Освен от служители на стопанството, контролът се осъществява и от РДГ – Шумен, чрез мобилни групи и чрез внезапни, рутинни, или съвместни проверки.

По общо мнение, проблемът с бракониерството на територията не е сериозен и случаите са ограничени. Положително се оценяват и действията на ДГС „Омуртаг“ в тази насока.

Като цяло по оценка на РДГ, стопанствата в района имат известен проблем с компетенцията на персонала от гледна точа съставянето на административните актове. Често те са написани некачествено и е причина да не бъдат уважени от съответните по-горни инстанции. В този смисъл се правят обучения свързани с познаването и прилагането на нормативната уредба, както и за развитието на специфични умения по съставяне на актове.

### Превенция и борба с горските пожари

Превенцията и борбата с горските пожари е една от социално значимите дейности на ДГС, тъй като за кратко време може да бъде унищожен значителен обществен ресурс, а в някои случаи да бъде засегната сигурността и имуществото на гражданите. Ролята на ДГС в тази насока се оценява изключително позитивно от обществото, макар и често усилията на служителите на горите за потушаването на даден пожар да остават на по-заден план. Случаите на пожари в района за 2018 г. са ограничени до няколко запалвания извън държани гопрски територии, но в близост до тях. Налице е План за опазване на горите от пожари съгласуван от специална комисия назначена от Областната служба Пожарна безопасност и защита на населението. Осъществява се денонощно наблюдение на горските територии и има сформирана група за бързо реагиране.

Като по-съществени проблеми могат да бъдат определени липсата на достатъчна и в добро състояние горско-пътна мрежа и липсата на адекватни технически средства за борба с пожарите в силно пресечените горски терени, което често затруднява борбата с пожарите и своевременното им локализиране.

### Развитие на специфични форми на туризъм, свързани с гората и дейността на ДГС

ДГС „Омуртаг“ не е пряко ангажирано в развиването на туристически дейности. Туристическите обекти и горските територии около тях, част от ДГТ са определени в доклада с горите с висока консервационна стойност на територията на стопанството. Основен проблем пред развитието на туризма в района представлява ниската инициативност и предприемачество на местното население, затруднения достъп и лошото състояние на пътната инфраструктура.

При проведените интервюта с представители на туристическия бранш не бяха идентифицирани силно негативни социални въздействия от дейността на ДГС „Омуртаг“ за сеч в близост до чешми и туристически пътеки, както и за случаи на отсичане на дървета с туристическа маркировка.

Необходимо е ДГС са предприеме по активни мерки за популяризиране на доклада за ГВКС и да потърси информация за допълнителни предложения за обекти/ територии, които да бъдат включени като такива с висока консервационна стойност.

### Поддържане на разнообразието на екосистемите и опазване на биологичното разнообразие в тях

В ТП ДГС “Омуртаг” попадат части от пет защитени зони, както следва:

– защитени зони обявени по Директива 92/43/ЕЕС от 21 май 1992 година, за запазването на природните местообитания на дивата флора и фауна (наричана за кратко Директива за местообитанията)

**1. Защитена зона “Котленска планина” - BG 0000117**

**2. Защитена зона “Твърдишка планина” - BG 0000211**

**3. Защитена зона “Стара река” - BG 0000279**

**4. Защитена зона “Голяма река” - BG 0000432**

– защитени зони обявени по Директива 79/409/ЕЕС от 2 април 1979 година, за опазването на дивите птици (наричана за кратко Директива за птиците):

**5. Защитена зона “Котленска планина” - BG 0002029**

Данни за защитените територии и биологичното разнообразие в стопанството могат да бъдат открити в Доклада за горите с висока консервационна стойност на територията на ДГС „Омуртаг“.

При проведените интервюта със заинтересованите страни не бяха изтъкнати значими негативни социални ефекти в следствие дейността на ДГС „Омуртаг“ върху биологичното разнообразие.

Няма съставяни актове в ДГС „Омуртаг“ по ЗБР и Закона за лечебните растения.

### Опазване на водите

Водоохранните функции на горите са добре известни сред обществото и ясно се осъзнава, че от адекватното управление/ ползване на горите в голяма степен зависи количеството и качеството както на водите за битови нужди така и на тези за напояване. В потвърждение на това идва и записаното в ОПР за ОбщинаОмуртаг, че „*постепенното преструктуриране на горския фонд и нарастването на дела на широколистните видове е важна предпоставка за подобряване екологичното състояние и разрешаване на част от проблемите с недостига на вода*“.

Притесненията на местното население са свързани преди всичко със сечите във вододайни зони и в близост до каптажи. Кметовете на населените места са особено чувствителни в това отношение, което налага чрез подходяща комуникация ДГС да поддържа високо ниво на доверие. Препоръчително е кметовете да бъдат уведомявани и консултирани специално, когато е предвидена сеч в или в близост до вододайна зона. При все изтъкнатите притеснения, на този етап не могат да бъдат идентифицирани негативни социални въздействия от дейността на ДГС в тази насока.

### Осигуряване на поминък

Макар и не структороопределящ отрасъл за общините Омуртаг и Антоново, горският сектор създава възможности за заетост и е източник на доходи за не малка част от населението. Налице са различни социални измерения на въпросите свързани със заетостта осигурявана директно от ДГС от една страна и от фирмите подизпълнители от друга, поради което тези измерения за разгледани диференцирано.

***ДГС “Омуртаг” като работодател***

Към м. 06.2019 г., ДГС “Омуртаг ” осигурява директна заетост на близо ….. човека в т.ч. на ръководни длъжности – 6 специалисти –3 технически персонал – 6помощенадм. персонал –2, помощенперсонал -5, горски стражари – 17, работници ангажирани в ЛКД –7(сезонни)/ маркировачи). Имиджът на стопанството като работодател е изцяло позитивен обусловено до голяма степен от осигуряването на заплати над средните за района, редовното заплащане, изплащането на социални и здравни осигуровки при това върху цялата заплата, гарантирани привилегии като отпуск и болнични, осигуряването на работно облекло, дърва за горене (макар и служителите да считат процедурата за отпускането им като сложна) и др. Служителите на стопанството до голяма степен се чувстват “защитени от държавата”, за което способства и подписаният БКТД.

Задълженията и отговорностите на служителите са регламентирани в подробно разписани Длъжностни характеристики, осигурени са начални и допълнителни обучения по отношение изпълнението на конкретните им задължения свързани с правилно провеждане на дейностите, съгласно ЗГ и Горскостопанския план. Горските стражари преминават допълнителен курс за правоспособност за носене на оръжие.Освен началния, се извършва и периодичен инструктаж по безопасност на труда.

Води се строга отчетна документация за всички случаи на трудови злополуки и смърт, с регламентирани компенсации за всеки от тях. През последните години в ДГС “Омуртаг” няма случай на сериозни трудови злополуки.Има сключен договор със служба по трудова медицина с оглед осигуряване на необходимите условия за здраве и безопасност на труд и е налице изготвена Оценка на риска за различните позиции.

При проведените интервюта не бе докладвано за случаи на дискриминация (полова, религиозна) и сексуален тормоз.

***Горски работници наети от фирмите изпълнители***

Основен проблем пред фирмите ангажирани в горскостопанските дейности и най-вече дърводобива е липсата на работна ръка. Често това води до неизпълнение на сключените договори и санкции за фирмите и по всеобщо мнение в съвсем близко бъдеще може да се стигне до компрометиране изпълнението на планираните горскостопански дейности и дори “цялостен колапс на системата”. Очакванията на фирмите за разрешаване проблема е насочен преди всичко към вземането на необходимите мерки на държавно ниво и по-малко към самото ДГС. Причините за липсата на работна ръка могат да се търсят в различни направления, но при всички случаи сегашната ситуация е резултат от комбинираното им действие:

* работата като цяло е тежка и все по-малко са онези, които са готови да жертват личния си комфорт;
* работата е недобре платена, резултат от ниските разценки;
* външни причини като липсата на горски пътища, остарялото оборудване, лоши метеорологични условия често водят да ниска производителност респ. заплащане;
* обектите за работа стават все по-трудни и отдалечени;
* обезлюдяване на много от селата от района и ограничен брой на лицата в трудоспособна възраст.

Липсата на работна ръка създава и особени конкурентни взаимоотношения между самите фирми. Често те са принудени да постъпват нелоялно една спрямо друга “изкушавайки” ограничения контингент от работници с по-добри ставки или по-лесни обекти, което води до мигрирането на едни и същи работници от една фирма в друга, често без да са изпълнили задълженията си към предходната фирма.

Друг съществен проблем е квалификацията на работната ръка. Работи се с почти неграмотен контингент, което според собствениците на фирмите води и до неграмотно ползване на гората. Настоящата система за отдаване на обектите от страна на ДГС не дава дългосрочна сигурност за фирмите изпълнители и те не са склонни да инвестират в своето развитие и най-малко в подобряване на квалификацията на работниците.

Голяма част от наетите работят без договори респ. изплащане на социалните осигуровки, трябва сами да осигуряват оръдията на труда като бензиномотрни триони, гориво за тях, животинска сила за извоз и др. Причината е не само в самите фирми, но и в самите работници, като са налице и абсурдни ситуации, при които работници (главно от ромски произход) отказват сключването на трудови договори, тъй като това автоматически ще ги лиши от социалните плащания за безработица.

Изключителен е и проблема с осигуряването на безопасността на труда. Голяма част от фирмите не са склонни да инвестират в лични предпазни средства, а тези които предоставят такива срещат трудности с това да накарат работниците да ги използват. При тази ситуация странно изглежда твърдението на фирмите, че трудови злополуки в горите няма. В положителен аспект се отбелязват зачестилите проверки на Инспекцията по труда, като на някои от предприемачите вече са били наложени актове за неспазване на трудовото законодателство.

Като проблемна област може да бъде изтъкната и липсата на провеждане на инструктаж по безопасност на труда на персонала на наетите за провеждане на различни дейности от страна на самото ДГС в т.ч. начален и периодичен инструктаж. Тази дейност, към този момент е изцяло оставена на ръководствата на частните фирми и често се подценява, но изискванията на сертификацията налагат и ДГС да провежда инструктажи и стриктно да ги документира.

С известна тревога се приема стартиралия процес по привеждане управлението на горите в съответствие с принципите и критериите на горската сертификация, тъй като това според фирмите ще доведе до допълнителни изисквания към тях и необходимост от инвестиции, които те на този етап няма как да направят (напр. в лични предпазни средства) и това допълнително ще усложни проблема с работната ръка.

### Възлагане на дейности в горите. взаимодействие с дърводобивните фирми.

Възлагането на дейностите в горските територии в т.ч. залесяване и дърводобив става по силата на специална Наредба, която най-общо следва принципите на свободната конкуренция. По силата на Закона за горите, ДГС може да предостави до една трета от годишното си ползване на дървесина за добив или за преработване на местни фирми, което се оценява положително от последните.

По време на дискусиите бе поставен въпроса за сертификацията на горите по системата на Съвета за стопанисване на горите.Като цяло предприемачите все още не разбират ползите, а само негативите от процеса. Опасенията са свързани преди всичко с допълнително завишаване на изискванията към тях и необходимост от допълнителни инвестиции (напр. за лични предпазни средства), което ще ги постави в още по-трудно положение. В този смисъл, ДГС следва да предприеме по-целенасочени стъпки към разясняване на изискванията за сертифициране и дискутиране на потенциалните проблеми.

## ПРИНОС НА ДГС КЪМ МЕСТНОТО СОЦИАЛНО И ИКОНОМИЧЕСКО РАЗВИТИЕ

Участието е местни инициативи и осигуряването на подкрепа за местната общност под различни форми е важен инструмент за поддържане на комуникацията и повишаване на доверието между ДГС и местната общност. В миналото като част от корпоративната социална отговорност на стопанството са предоставяни дърва за огрев, коледни елхи, фиданки за залесяване, спонсорирани са различни събития. За съжаление с годините активността на ДГС в тази насока намалява и към момента е ограничена. Съществен проблем произтича от изискването на законодателството изразходването на средства от страна на стопанството, дори да има желание у ръководството, възможността за финансиране на подобни инициативи е лимитирана. Все пак, в изключително позитивна светлина могат да бъдат изтъкнати най-скорошните действия на ДГС:

Желание за съвместните дейности от местни общности се инициира чрез социалните интернет групи на гр. Омуртаг, имаше инициативи за почистване на местности и чешми в горски територии от значение за местното население, които се проведоха със съдействие и участие на представители на община Омуртаг.

Въздействия върху пътната инфраструктура от горскостопанските дейности, вкл. дейността на дърводобивните фирми се срещат, като по места се реагира своевременно за отстраняване на проблема.

Не са констатирани конфликти свързани със собствеността. Преди започване на горскостопански мероприятия в дадена територия, задължително се съблюдават /и опресняват/ границите на подотдели с предстоящи сечи в тях. От поддържащата фирма за територията. Стопанството има предвиден ресурс за заплащане.

Не са установени нарушения като: увреждане на частни имоти, техника и др. няма постъпила информация в ДГС Омуртаг за нарушени законовите права на заинтересованите страни и местните общности, вкл. съдебни спорове.

При планиране, маркиране и извършване на дърводобива в ГВКС и потенциални ГВКС по отношение на водите, стопанството опазва водните ресурси като край водни течения и в стръмни части граничещи с водни течения не се предвиждат мероприятия още при маркирането лесовъдът отбелязва частта от подотдела, която няма да бъде извършена дейност с цел опазване *на водните ресурси.На територията на ТП ДГС няма обявени ГТ за защита на водите*

## КОМУНИКАЦИЯ МЕЖДУ ДГС И ЗАИНТЕРЕСОВАНИТЕ СТРАНИ. ДОСТЪП ДО ИНФОРМАЦИЯ.

По всеобщо мнение комуникацията между заинтересованите страни и ДГС е на добро ниво. Особено положителни в своите оценки в това отношение са представителите на институциите и местните кметове. В РДГ, като контролна институция, не са постъпвали оплаквания от местните хора заради отношението на служителите на стопанството.

При все това, част от интервюираните считат, че горските стопанства като цяло, в т.ч. ДГС „Омуртаг“, не са достатъчно активни и не търсят взаимодействие и комуникация със заинтересованите освен по темите установени от закона. Така например важни въпроси като опасност и превенция на пожари, опазване на дивеча и биоразнообразието, поведение в горите и др. остават недобре застъпени в стратегията на ДГС.

Не са констатирани и съществени проблеми с достъпа до информация. Горскостопанският план, като основен документ за стопанството е публичен и няма случаи на отказ от страна на ДГС по постъпили искания по Закона за обществен достъп до информация. В своите отговори, служителите се стремят чисто научната информация да се представя в по-достъпен език. Що се касае до техническата част от плана, предоставянето й става чрез заплащане на административна такса, която не се счита за пречка.

## МЕХАНИЗМИ ЗА ПРЕОДОЛЯВАНЕ НА НЕБЛАГОПРИЯТНИТЕ ЕФЕКТИ

За преодоляване на индентифицираните и потенциалните негативни социални въздействия от дейността на ДГС се предвижда прилагането на следните механизми:

***Механизъм за провеждане на текущи консултации със засегнатите/ заинтересованите страни***

Провеждането на редовни консултации със засегнатите/ заинтересованите страни е от ключово значение за преодоляване на негативните социални въздействия от дейността на ДГС „............“. В таблицата по-долу са представени начините и сроковете за въвличане на идентифицираните заинтересованите в зависимост от конкретната дейност, за която е определено наличието или потенциалното възникване на негативни социални въздействия в следствие изпълнението ѝ.

|  |  |  |  |
| --- | --- | --- | --- |
| **Заинтересована/ засегната страна** | **Дейност на ДГС със социално въздействие** | **Начини и средства за въвличане на заинтересованите страни и намаляване на негативните социални въздействия** | **Периодичност/ срокове** |
| **Служители на ДГС** | Изпълнение на планираните мероприятия | Подобряване на уменията на служителите за изпълнение на горскостопанския план и годишните оперативни планове | Ежегодно |
|  | Осигуряване на здравословни и безопасни условия на труд за персонала на ДГС | Провеждане на начален, периодичен и текущ инструктаж. | Начален инструктаж – при всеки случай на новопостъпил служител  Периодичен инструктаж – на всеки 3 месеца  Текущ инструктаж – преди започване на рискови дейности |
|  |  | Предоставяне на лични предпазни средства и специално работно облеклои осигуряване използването им | Ежегоден преглед на наличните лични предпазни средства и специално работно облекло за всеки работник  Ежедневен контрол за използване |
|  |  | Изготвяне/ актуализация на оценка на риска за всички работни позиции | Съгласно изискванията на трудовото законодателство (НАРЕДБА № 5 от 11.05.1999 г. за реда, начина и периодичността на извършване на оценка на риска) |
| **Кметове на общините/ населените места**  **местно население** | Предоставяни услуги | Изпращане на информация за услугите, които се предлагат на местното население (извадки от Горскостопанския план; маркиране на дървета за сеч; продажба на дървесина; издаване на разрешителни; туристически услуги и др.) | Ежегодно |
|  | Дърводобив | Предоставяне на информацията за местностите и подотделите, в които е планирано ползване през годината и поставянето и на публично място | Ежегодно след окомплектоване на лесосечния фонд и преди започване на теренната работа |
|  | Осигуряване на дърва за огрев | Комуникация с местните кметове за необходимите количества  Предоставяне на информация за възможностите за ползване на дърва за огрев от местното население по населени места  Разясняване на правилата за ползване | Ежегодно преди началото на отоплителния сезон |
|  | Паша | Съгласуване на забранените за паша места с общините и кметовете на населените места | Ежегодно |
|  | Използване на химикали и биологични агенти | Изпращане на информация | 2 седмици преди използване |
|  | Управление на Гори с висока консервационна стойност | Предоставяне на възможност за принос по идентифицирането на нови ГВКС и формулиране на мерки за опазването им чрез обявление на уеб страницата/ изпращане на писма | Текущо |
|  | Достъп до горските ресурси | Уведомяване в случай на въвеждане на ограничения или забрани за достъп до определена горска територия от страна на РДГ | 2 седмици преди въвеждане на ограничението/ забраната |
|  | Използване на общинска инфраструктура (в т.ч. от подизпълнителите) | Писмено регламентиране на предвиденото използване (напр. чрез подписване на споразумения), като се гарантират необходимите компенсации в случай на нанесени щети | Ежегодно |
|  | Наемане на служители/ работници | Уведомяване на местните бюра по труда за свободните работни места и изискванията за образование и квалификация  Уведомяване на местните кметове | 1 месец преди наемане на нужния персонал |
|  | Дискутиране на възможности за принос на ДГС към местното социално и икономическо развитие | Провеждане на срещи с местните кметове и местни лидери (желателно е участието на представители на СИДП) | Ежегодно |
| **Собственици на съседни имоти** | Използване на съседни имоти (пр. за разполагане на временни складове); преминаване през съседни имоти | Писмено регламентиране на предвиденото използване (напр. чрез подписване на споразумения), като се гарантират необходимите компенсации в случай на нанесени щети | 2 седмици преди осъществяване на планираната горскостопанска дейност |
|  | Използване на химикали и биологични агенти | Изпращане на информация | 2 седмици преди използване |
| **Подизпълнители на горскостопанските дейности** | Осигуряване на здравословни и безопасни условия на труд за работниците при всички видове теренни дейности | Изискване от фирмите на:  валидна оценка на риска на работните позиции;  доказателства за налични лични предпазни средства и специално работно облекло, съответстващо на изискванията за защитно облекло за съответните работни позиции и на броя на работниците, които ще работят по съответния договор  Копия от трудови договори на работниците | Като част от всяка тръжна процедура |
|  |  | Провеждане на начален и текущ инструктаж.  Изискване на доказателства за проведен начален/ текущ инструктаж от страна на фирмата подизпълнител | Начален инструктаж – преди началото на всяка дейност в конкретен обект  Текущ инструктаж – веднъж месечно  Доказателства за проведен инструктаж от страна на фирмата – поне веднъж в рамките на изпълнение на договора и/или ежегодно (за дългосрочните договори) |
|  | Възлагане на дейностите | Провеждане на среща с представители на местните фирми за представяне на годишния план на ДГС и обектите за дърводобив | Ежегодно |
|  |  | Провеждане на среща с представители на подизпълнителитеи фирмата, определена за развитие/ поддръжка на горскопътната мрежа за търсене на решения по въпроса с осигуряване на достъп до обектите за дърводобив | Ежегодно |
|  |  | Своевременно разплащане с подизпълнителите/ освобождаване на внесените гаранции | Съгласно условията на подписаните договори |
|  |  | Организиране на срещи за разясняване на промени в нормативната уредба | В случай на промени в нормативната уредба |
|  |  | Иницииране на дискусии на ниво СИДП за повишава на разценките за горскостопанските дейности | Ежегодно |
|  | Използване на химикали и биологични агенти | Изпращане на информация | 2 седмици преди използване |
| **Ловни дружинки и Ловнорибарски дружества** | Дърводобив | Съгласуване на горскостопанските дейности по време, място и начин на провеждане с лова и опазването на дивеча | Преди началото на ловния сезон общо за обектите  Ежеседмично преди ловните излети за всеки конкретен обект |
|  | Използване на химикали и биологични агенти | Изпращане на информация | 2 седмици преди използване |
|  | Управление на Гори с висока консервационна стойност | Предоставяне на възможност за принос по идентифицирането на нови ГВКС и формулиране на мерки за опазването им чрез обявление на уеб страницата/ изпращане на писма | Текущо |
| **Туристически дружества, предприемачи в сферата на туризма** | Управление на Гори с висока консервационна стойност | Предоставяне на възможност за принос по идентифицирането на нови ГВКС и формулиране на мерки за опазването им чрез обявление на уеб страницата/ изпращане на писма | Текущо |
|  | Дърводобив в близост до туристически обекти | Прилагане на изискванията за стопанисване на ГВКС 6 | Текущо |
| **ВиК** | Дърводобив | Съгласуване на предвидени обекти за дърводобив попадащи в санитарноохранителните зони, в близост до източници на питейна вода и/или в близост до водопреносна инфраструктура | Ежегодно |
| **Екологични неправителствени организации** | Управление на Гори с висока консервационна стойност | Предоставяне на възможност за принос по идентифицирането на нови ГВКС и формулиране на мерки за опазването им чрез обявление на уеб страницата/ изпращане на писма | Текущо |
|  | Опазване на биологичното разнообразие | Ангажиране на НПО в подобряване уменията на персонала на ДГС за разпознаване и опазване за защитени видове | Ежегодно |
|  |  | Търсене на партньорства за изпълнение на проекти | Текущо |

***Заб.***: В таблицата на са включени взаимодействията на ДГС с различните държавни институции, тъй като те са строго регламентирани в различните закони и социалното въздействие резултат от тези взаимодействия е по-скоро индиректно. Не са включени задълженията на ДГС произтичащи от законодателството. Посочените срокове за минимално допустимите.

***Механизъм за разрешаване на спорове***

Спор е всеки израз на неудовлетворение от страна на човек или организация, представен като оплакване към горското стопанство по отношение на дейността му и/или съблюдаването на правилата на горската сертификация, и по което се очаква отговор. ДГС следва да разработи и въведе съвкупност от стъпки (процедура) за получаване, регистриране, обработка, проучване и отговор на оплаквания и сигнали, както и за осигуряване на справедливи компенсации в случаите на щети върху собственост и/или човек по отношение на:

* собствеността на горите и земите, правото на ползване или предоставянето на концесии;
* нанесени щети върху собственост на горските работници, случаите на професионални заболявания и трудови злополуки при работа за горското стопанство;
* въздействието на горскостопанските дейности върху местните общности или околната среда.

Процедурата за разрешаване на спорове се разработва с участието на заинтересованите страни като процесът се документира.

***Осигуряване на публичност на ключови документи***

Във връзка със горската сертификация, в ДГС „Омуртаг“ са предприети стъпки по осигуряването на публичност чрез своята уеб страница на:

* процедурите за разрешаване на спорове със засегнати и заинтересовани страни, за подаване на оплаквания и сигнали;
* ангажиментите за недопускане на корупция в т.ч. задължението да не се предлагат или приемат каквито и да било парични или друг тип подкупи;
* писмените документи, отразяващи дългосрочната ангажираност на горското стопанство към принципите и критериите на горската сертификация и свързаните политики и стандарти;
* начините, по които местните общности могат да участват в процеса по планиране на горскостопанските дейности и обекти;
* изготвената Оценка за социалното въздействие от дейността;
* изготвеният Доклад за горите с висока консервационна стойност;
* резюме на целите на управление;
* резюме от горскостопанския план (в т.ч. обзорна/тематични карта на горското стопанство) – предоставя се за безплатно за ползване с изключение на конфиденциалната информация;
* резюме на резултатите от провеждания мониторинг (с изключение на конфиденциалната информация).

***Подобряване на информираността на заинтересованите страни относно горската сертификация***

По време на срещите стана ясно, че информираността на всички заинтересовани страни във връзка с сертификациятана горите е доста добра и има множество конкретни въпроси, свързани с нея особено от страна на дърводобивните фирми.

Това налага своевременно да има информационна кампания в региона, чиято основна цел на следва да бъде разясняване на Националния стандарт – цели и задачи, процедури, продължителност и др. както и на конкретните изисквания имащи отношение към съответната заинтересована страна. Основен акцент в кампанията трябва да се постави на конкретни, лесно разбираеми и оценими ползи за местното население и всички заинтересовани страни.

# АКТУАЛИЗАЦИЯ НА СОЦИАЛНАТА ОЦЕНКА

## Актуализиране на списъка на заинтересованите/ засегнатите страни

Списъкът на заинтересованите/ засегнатите страни от дейността на ДГС страни се актуализира **текущо**. При идентифициране на нови заинтересовани се определят сферите на социално въздействие, негативните ефекти от конкретни дейности на стопанството и се предписват мерки за неутрализирането/ смекчаването им.

## Актуализация на социалната оценка

Оценката за социалното въздействие от дейността на ДГС „Омуртаг“ се актуализира в случаи на съществена промяна в социално-икономическата обстановка в страната/ района.